Inanna

Inanna (tai Ninnanna, taivaan kuningatar) oli sumerilaisessa mytologiassa esiintynyt rakkauden, hedelmällisyyden ja sodan jumalatar. Häntä vastasi Assyrian, Babylonian ja Akkadian mytologioissa IštarEncyclopedia Mythica: Inanna  , sekä myöhemmin kreikkalaisessa mytologiassa Astarte.

Inanna oli taivaanjumala Anun tytär (tai vaimo), mutta hänet on mainittu myös kuunjumala Nannan ja tämän puolison Ningalin lapsena. Toisinaan hänet esitetään Venus-planeetan Ninsianna-nimisenä personifikaationa. Inanna on mainittu hedelmällisenä hahmona, joka ensin hurmasi miehet ja sitten jätti heidät. Yleensä hänet kuvattiin joko kalliisiin vaatteisiin pukeutuneena, tai sitten täysin alastomana. Inannan symbolina oli kahdeksansakarainen tähti. Merkittäviä Inannan pyhättöjä oli Urukissa, Zabalamissa ja Babylonissa.

Inannaan liittyy tunnettu myytti hänen laskeutumisestaan alamaailmaan, jossa hän laskeutuu manalaan ja julistautuu sen valtiaaksi. Manalan todellinen valtias on kuitenkin hänen siskonsa Ereškigal, joka Inannan röyhkeyden vuoksi surmaa tämän. Luonto kuitenkin kuolee Inannan mukana eikä mikään enää voi kasvaa, joten Ea antaa hänen syntyä uudestaan. Inanna antaa puolisonsa Dumuzin ottaa hänen paikkansa, ja tästä tuleekin manalan hallitsija yhdessä Ereškigalin kanssa.

Arkeologisten kaivausten mukaan Inanna asui Urin kaupungissa Mesopotaniassa. Hän oli Akkadin kuninkaan tytär ja kuului maan ylimystöön.

 Inanna kirjallisuudessa 
Sumerilaista kirjailija Enheduannaa pidetään maailmanhistorian ensimmäisenä tunnettuna kirjailijana. Hän oli kuunjumala Nannan ylipapitar ja eli 2200 eaa Urin kaupungissa. Hän kirjoitti Inannalle runoja ja hymnejä nuolenpääkirjoituksella savitauluihin.

 Lähteet 

Luokka:Mesopotamialaiset jumalattaret
Luokka:Rakkauden ja intohimon jumalattaret
Luokka:Sodan jumalattaret